कक्राझार , 28 डिसेम्बरः कक्राझारनि दिपशिखा बसुआ मिस इन्डिया कुइन अफ हार्टस 2020 नि बादायनायाव देरहासात बिमुं मोननो हायो । गोदान दिल्लीनि नयदायाव 23 डिसेम्बराव खुंनाय हायनारि बादायलायनायाव कक्राझार सहरनि वार्ड नं 5 नि थागिरि दिपक कुमार बसु आरो सान्तना बसुनि फिसाजो दिपशिखा बसुआ मिस इन्डिया कुइन अफ हार्टस 2020 नि बिमुं देरहानानै कक्राझारजों लोगोसे बि टि आरनि गोग्गानाय लाबोनो हायो । गोदान दिल्लीनिफ्राय बान्था लानानै कक्राझार रेल स्टेसनआव ओंखारफैनानैनो खौरांगिरिफोरनो बिथाङा फोरमायोदि , हाइनारि बादायलायनायाव आसामजों लोगोसे हादरनि गुबुन गुबुन राइज्योनि गोबां बादायगिरिफोरा बाहागो लाफैदोंमोन । बिब्दिनो फैयै फैयै 23 डिसेम्बर अक्ट'आव जोबथा ग्रेण्ड फिनालेआ खुंफुं जादोंमोन । बे जोबथा फिनालेआव गासैबो बादायारिफोरखौ फेजेननानै मिस इन्डिया कुइन अफ हार्टस 2020 नि मुकुतखौ मोनगाननो हायो । बिथांखौ कक्राझार रेलवे स्टेसनआवनो जायगानि गोबांथार आफाद - गौथुमफोरनिफ्राय बरायनाय जायो । 
दिपशिखा बसुआ मिस इन्डिया कुइन अफ हार्टस 2020 बादायनायाव गिबि बिमुं देरहादों